Diari Oficial de la Generalitat Valenciana


Sumari del DOGV 7551, del 18-06-2015 (2015/5312)

Informació pública del PRI modificatiu i del projecte d'urbanització del PAI gestió directa, sector industrial Els Plans.
-------------------------------------------------------------------------------------------------------------------------

### Dades del document

Número de DOGV
:   7551

Data del DOGV
:   18-06-2015

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2015/5312


Data del document
:   02-06-2015

Organisme emissor
:   Ajuntament de Mutxamel

Tipus de document
:   Anunci

Descriptors 

:   * Mutxamel
    * pla d'urbanisme
    * administració local

Informació pública del PRI modificatiu i del projecte d'urbanització del PAI gestió directa, sector industrial Els Plans. [2015/5312]  
El Ple de l'Ajuntament, en la sessió celebrada el 18 de maig de 2015, va acordar:  
«Primer. Sotmetre l'acord del Ple de l'Ajuntament de 26 d'octubre de 2012, d'aprovació del canvi de gestió indirecta a directa, a exposició pública durant un termini d'un mes, i que es realitze amb la publicació en el Diari Oficial de la Comunitat Valenciana, en el diari Informació i amb la notificació individual i formal a tots els interessats i a aquelles persones que consten en el cadastre com a titulars de dret afectats per l'actuació. En l'exposició pública expressament es declararà la possibilitat de formular al·legacions en contra del contingut de l'acord de programació directa.  
Segon. Sotmetre a una nova exposició pública, a la vista de les modificacions substancials existents entre el Programa de Reforma Interior (PRI) modificatiu del pla parcial i el projecte d'urbanització presentat per l'Agrupació d'Interés Urbanístic (AIU) el dia 10 d'octubre de 2007, i el presentat en l'Empresa Municipal del Suelo y la Vivienda, SLU (EMSUVIM) pels tècnics contractats, com a conseqüència del canvi de sistema de gestió, l'adaptació als requeriments municipals i dels altres organismes sectorials, segons el procediment assenyalat en els articles 90.1, 94 i 134 de la Llei Urbanística Valenciana i l'article 293 del Reglament d'Ordenació i Gestió Territorial i Urbanística (ROGTU); estes modificacions es fonamenten en l'adaptació del sector a la delimitació establida en l'homologació de les normes subsidiàries a la Llei Reguladora de l'Activitat Urbanística (LRAU), i es desestima la inclusió de terrenys exteriors a este contigus amb el cementeri municipal; i publicar un edicte en el Diari Oficial de la Comunitat Valenciana i en un diari no oficial d'àmplia difusió en la localitat, en el termini d'un mes, a l'efecte de poder formular al·legacions i notificar esta resolució als interessats que figuren en el cadastre.»  
  
Este edicte es publica igualment perquè servisca d'anunci als afectats desconeguts o aquells la direcció dels quals no constara, o constara erròniament, de conformitat i als efectes previstos en l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; este ha de tindre la consideració d'edicte.  
  
Mutxamel, 2 de juny 2015.- El regidor delegat de l'ATAC: José A. Bermejo Castelló.